༈ ( Dakini Secret letter here) དབྱིངས་མི་འགྱུར་ཐིག་ལེའི་མཁའ་ཀློང་ནས༔ གདངས་རང་བྱུང་འཕྲུལ་གྱི་བརྡ་དོན་ངོམས༔ ཤར་རྟ་བདུན་དཀྱིལ་འཁོར་ལྷོ་རུ་འཕེན༔ ཕག་ནག་པོའི་འཁུན་པས་ཡུལ་གསུམ་འཇིགས༔ དབྱར་རྔ་ཡི་རང་ནོར་གཙུག་ཏུ་མཛེས༔ སྲིན་བྱ་ཡི་མདངས་ལྟར་འགྲན་ལ་ཆས༔ བྱང་མུན་པའི་ཁྲོད་ནས་གློག་དམར་འཕྱོ༔ གཉིས་སྐྱེས་ཀྱི་མདངས་དང་མ་བྲལ་གལ༔ བྲག་སྤྲེའུས་ཡལ་ཀའི་རི་དྭགས་ལ༔ མདོག་དམར་སེར་རྫས་ཀྱིས་བསླུ་བྲིད་ངོམས༔ གདོང་ལྔ་ཡི་རང་ཚུགས་མ་ཟིན་ན༔ ལྷ་དམར་པོས་རྒོལ་བ་རང་ལ་སྡང༔ གནས་ཆུ་གཉིས་འདུས་པའི་གཡས་ཟུར་ན༔ བྱ་ཐང་དཀར་འགྱིང་འདྲའི་གཡོན་ངོས་སུ༔ ཆོས་པུསྟི་བརྩེགས་པའི་ལྟེ་བ་རུ༔ དཔལ་

རྟ་མགྲིན་ལྷ་དགུའི་ཟབ་སྒྲུབ་ནི༔ གནམ་ལྕགས་ཀྱི་སྒྲོམ་དང་རྡོར་ཕུར་ཡོད༔ དུས་རི་མོ་ཅན་གྱི་མཇུག་ཏུ་གསལ༔ དཔའ་བོ་ ( Dakini Secret letter here) མིང་དང་ལས་ཀྱིས་འཕྲད༔ གནད་དེ་དང་སྟབས་ལྡན་སྲིད་གྱུར་ན༔ ཁྱེད་ཚེ་ཆོས་གདུལ་བྱ་རིམ་གྱིས་འབྱུང༔ ཡུལ་གསུམ་ལ་གཏེར་གཉིས་བསྟན་གཞི་འཛུག༔ དོན་གཉིས་ཀྱི་མཛད་པ་མཐར་རྒྱས་ངེས༔ བརྡ་གོའམ་བདེ་བའི་འབྱུང་གནས་མ༔ ཞེས་ཟེར་བར་སྣང༔རི་བོ་ཆེའི་བླ་སེར་རྣམས་ཀྱི་ཞལ་ངོ་མི་ལྡོག་ཙམ་དུ་འཁྲུལ་སྣང་ཡིག་རིས་སུ་བདེ་བའི་རྡོ་རྗེས་བྲིས་པའོ།།